stanford-oval/wikipedia huggingface dataset:
Sweet Freedom
Yleistä kappaleista

Aloituskappale ”Dreamer” on funkahtava hard rock -kappale. Kappaleen sanoituksissa kerrotaan henkilöstä, joka on väsyneisyyden lisäksi väsynyt ihmisiin hänen ympärillään. Kappaleesta julkaistiin single Yhdysvalloissa sekä Japanissa. ”Dreameria” seuraa albumin hittikappale ”Stealin'”, joka edustaa yhtyeelle tyypillistä hard rockia. Sen sanoituksissa kerrotaan henkilöstä, joka tekee rikoksia (varastelee), tekee parannuksen ja alkaa katua varastamistaan. Kappale joutui sen sanoitusten vuoksi pois radiosoitosta.  seuraa hidastempoinen ”One Day”. Sen sanoituksissa kerrotaan kaukana kotona olemisesta. Kappale toimi mm. ”Dreamer”- kappaleen Yhdysvaltain singlejulkaisun b-puolena. ”One Day”- kappaletta seuraa melankolinen balladi ”Sweet Freedom”, jonka sanoituksissa kerrotaan ihmisistä, joiden luota kappaleen minäkertoja on poissa. Kappaleesta on julkaistu vaihtoehtoinen liveversio vuoden 2003 Expanded De-Luxe Editionilla. Kappale päättä albumin a-puolen.
Albumin b-puolen aloittaa synkähkö ja tunnelmallinen ”If I Had the Time”. Kappale on balladi, ja se sisältyykin mm. Come Away Melinda-kokoelma-albumille, joka sisältää ainoastaan balladeja. Kappaleesta julkaistiin Ken Hensleyn esittämä versio albumin Expanded De-Luxe Editionilla. ”If I Had the Timea” seuraa yhtyeelle tyypillinen hard rock-kappale ”Seven Stars”. Sen sanoituksissa kerrotaan seitsemästä tähdestä. ”Seven Starsia” seuraa balladi ”Circus”, jonka sanoituksissa kerrotaan sen nimensä mukaisesti sirkuksesta. Albumin päätöskappaleena toimii eeppinen ”Pilgrim”, jonka sanoituksissa kerrotaan sen nimen mukaisesti pyhiinvaeltajasta. Kappale on saavuttanut klassikon maineen yhtyeen fanien keskuudessa ja kappaletta on soitettu paljon konserteissa.
Vastaanotto

Sweet Freedom sai kriitikoilta kaksijakoisen vastaanoton; esimerkiksi Melody Maker-musiikkilehti antoi albumista positiivista palautetta, kun taas esimerkiksi monien musiikkilehtien miesarvostelijat haukkuivat albumia.
Vastaanotto > Arvostelut

Allmusic () linkki
Starling.rinet.ru () linkki
Progarchives.com () linkki
Kappaleet

A-puoli
Dreamer – 3.41 (säv. Gary Thain/Mick Box)
Stealin' – 4.50 (säv. Ken Hensley)
One Day – 2.47 (säv. Hensley/Thain, san. Hensley)
Sweet Freedom – 6.29 (säv. Hensley)
B-puoli
If I Had the Time – 5.38 (säv. Hensley)
Seven Stars – 3.49 (säv. Hensley)
Circus – 2.43 (säv. Thain/Box/Lee Kerslake)
Pilgrim – 7.07 (säv. Hensley, san. Hensley/Byron)
Kappaleet > Uudelleenjulkaisun bonuskappaleet (Castle 1996)

Sunshine – 4.48 (”Stealin'”-singlen B-puoli, säv. Gary Thain/Mick Box)
Stealin' – 3.17 (säv. Ken Hensley, san. alkuperäinen lyhyt versio)
Seven Stars – 5.29 (aikaisemmin julkaisematon versio, säv. Hensley)
Kappaleet > Expanded De-Luxe Edition -bonuskappaleet (Sanctuary 2003)

Sunshine – 4.47 (B-puoli, säv. Gary Thain/Mick Box)
Seven Stars – 7.01 (ennenjulkaisematon täyspitkä versio, säv. Ken Hensley)
Pilgrim – 8.27 (ennenjulkaisematon täyspitkä versio, säv. Hensley/David Byron)
If I Had the Time – 6.00 (demo, säv. Hensley/Byron)
Sweet Freedom – 6.47 (live, säv. Hensley)
Stealin' – 5.42 (live, säv. Hensley)
Singlet

Tämän lisäksi ”Dreamer” julkaistiin singlenä Japanissa ja Yhdysvalloissa sekä ”Seven Stars” Alankomaissa ja Japanissa.
Kokoonpano

David Byron – laulu
Ken Hensley – kosketinsoittimet, kitara, laulu
Mick Box – kitarat
Lee Kerslake – rummut, lyömäsoittimet, laulu
Gary Thain – bassokitara
Thiodolf Rein

Thiodolf Rein, Magnus Enckellin maalaus vuodelta 1902.
Rein 80-vuotiaana.
Reinin perhe
Karl Gabriel Thiodolf Rein (28. helmikuuta 1838 Helsinki – 18. marraskuuta 1919 Helsinki) oli suomalainen filosofi, yliopisto- ja valtiopäivämies ja poliitikko.
Elämäkerta

Thiodolf Reinin isä oli historian professori, valtiopäivämies ja yliopiston rehtori Gabriel Rein ja äiti Sedig Edla Ekbom. Rein kirjoitti ylioppilaaksi 1853 ja valmistui filosofian maisteriksi 1860. Hän väitteli tohtoriksi 1869 aiheesta Om kunskapens möjlighet. Vuonna 1869 hänet nimitettiin filosofian professoriksi J. V. Snellmanin jälkeen; Rein jatkoi luontevasti Snellmanin työtä sekä idealistisen koulukunnan edustajana että suomenmielisen politiikan kannattajana. Hän oli professorina vuoteen 1900. Rein perehtyi tuotannossaan erityisesti sielutieteeseen eli psykologiaan, mutta hänen tutkimustyönsä jäi keskeneräiseksi. Vuonna 1873 perustettiin Reinin aloitteesta Filosofinen yhdistys eli nykyinen Suomen filosofinen yhdistys.
Politiikassa Rein kuului fennomaanien maltillista ja vapaamielisempää siipeä edustaneeseen niin sanottuun Valvoja-ryhmään ja hän toimi Valvojan toimituksessa 1883–1897, josta vuodet 1885–1887 päätoimittajana. Hän oli aatelissäädyssä sukunsa edustaja valtiopäivillä 1872, 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906 sekä kirkolliskokousedustajana 1898 ja 1903. Rein toimi yliopiston vararehtorina 1884–1887, rehtorina 1887–1896 ja määräaikaisena sijaiskanslerina 1896–1903 sekä 1906–1910. Hän pyrki aluksi sovittelemaan Suomeen ja yliopistoonkin kohdistuneita yleisvaltakunnallistamispyrkimyksiä, mutta päätyi ensimmäisen sortokauden aikana kannattamaan perustuslaillista suuntausta. Tämän vuoksi kenraalikuvernööri Nikolai Bobrikov erotti hänet sijaiskanslerin tehtävästä vuonna 1903 ja tilalle nimitettiin myöntyväisyyslinjaa edustanut J. R. Danielson. Olojen muututtua Rein sai kuitenkin palata tehtäväänsä vuonna 1906.Myöhempinä vuosinaan hänen katsottiin olevan lähellä nuorsuomalaisia.
Rein muistetaan myös kirjoittamastaan kaksiosaisesta Snellmanin elämäkerrasta, joka ilmestyi 1895 ja 1900. Hän kirjoitti myös Leo Mechelinin elämäkerran. Hän sai useita arvonimiä, viimeisimpänä todellisen valtioneuvoksen arvon vuonna 1899.
Reinin puoliso vuodesta 1864 oli Hedvig Sofia Maria Florin (k. 1907). Heidän lapsiaan olivat historian professori Gabriel Rein ja kreikan kirjallisuuden professori Edvard Rein.
Teoksia

Grunddragen af den filosofiska imputationsläran (1863)
Om kunsapens möjlighet (1867)
Om den filosofiska methoden i sitt förhållande till öfriga vetenskapliga methoder (1868)
G. A. Wallins lefnad och resor berättade för ungdom (1872)
Försök till en framställning af psykologin eller vetenskapen om själen (1876)
Lärobok i den formella logiken (1882) (Suom. Oppikirja muodollisessa logiikassa.  Helsinki:  Edlund, 1882.  5.painos: Muodollisen logiikan oppikirja.  Porvoo:  WSOY, 1933. )
Sielutieteen oppikirja (1884)
Anteckningar i filosofi och historia (1889)
Samhälls-spörsmål: Prostitutionsfrågan (1892)
Juhana Vilhelm Snellmanin elämä: Edellinen osa (1895)
Johana Vilhelm Snellmanin elämä: Jälkimmäinen osa (1899)
Lärobok i psykologin (1898)
Filosofins studium vid Åbo universitet (1908)
Leo Mechelinin elämä (1915)
Muistelmia elämän varrelta (1918)
Aiheesta muualla

Vapaasti ladattavia Karl Gabriel Thiodolf Reinin e-kirjoja Project Gutenbergiltä
Thoralf Hagen

| Mitalit> Maa:   Norja.Miesten soutu. Olympialaiset  | Mitalit> Maa:   Norja.Miesten soutu. Olympialaiset  | Mitalit> Maa:   Norja.Miesten soutu. Olympialaiset  | Maa:   Norja> Miesten soutu. |
| --- | --- | --- | --- |
|  Pronssia | Antwerpen 1920 | perämiehellinen nelikko |  |
|  Pronssia | Antwerpen 1920 | kahdeksikko |  |
Thoralf Hagen (22. syyskuuta 1887 Oslo – 7. tammikuuta 1979 Oslo) oli norjalainen soutaja. Hän edusti Christiania Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia sekä perämiehellisessä nelikossa että kahdeksikossa.
Thoralf Glad

| Mitalit> Maa:   Norja.Miesten kilpapurjehdus. Olympialaiset  | Mitalit> Maa:   Norja.Miesten kilpapurjehdus. Olympialaiset  | Mitalit> Maa:   Norja.Miesten kilpapurjehdus. Olympialaiset  | Maa:   Norja> Miesten kilpapurjehdus. |
| --- | --- | --- | --- |
|  Kultaa | Tukholma 1912 | 8mR |  |
Thoralf Johan Glad (1. helmikuuta 1878 Oslo – 19. heinäkuuta 1969 Oslo) oli norjalainen kiljapurjehtija. Hän kuului kultaa voittaneeseen Taifun-joukkueeseen vuoden 1912 kesäolympialaisissa Tukholmassa kahdeksan metrin luokassa.
Uniondale

| Uniondale |
| --- | --- |

 Koordinaatit: 40°42′11″N, 73°35′28″W 
Valtio:  Yhdysvallat
Osavaltio:  New York
Piirikunta:  Nassau
Pinta-ala:  
 – Kokonaispinta-ala:  7,0 km²
 – Josta vettä:  0,0 km² (0 %)
Korkeus:  16 m
Väkiluku:  23 011
 – Väestötiheys:  3 350 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Uniondale on asuinalue Hempsteadin kunnassa, New Yorkin osavaltiossa, Yhdysvalloissa. Se sijaitsee Long Islandin saarella ja se on New Yorkin kaupungin esikaupunkialuetta.
Uniondalessa sijaitsee NHL-joukkue New York Islandersin entinen kotiareena Nassau Veterans Memorial Coliseum, jota on käyttänyt myös paikallinen amerikkalaisen jalkapallon joukkue, New York Dragons. Elokuva Kummisetä on kuvattu Uniondalessa.
Thoralf Strømstad

| Mitalit | Mitalit | Mitalit |  |
| --- | --- | --- | --- |
|  Thoralf Strømstad vuonna 1924. |  Thoralf Strømstad vuonna 1924. |  Thoralf Strømstad vuonna 1924. |  |
Maa:  Norja
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Chamonix 1924 | 50 km |  |
Yhdistetty
|  Olympialaiset  |  Olympialaiset  |  Olympialaiset  |  |
|  Hopeaa | Chamonix 1924 | yhdistetty |  |
Thoralf Strømstad (s. 13. tammikuuta 1897 - 10. tammikuuta 1984) oli norjalainen hiihtäjä ja yhdistetyn hiihtäjä.
Strømstad palkittiin vuonna 1923 Holmenkollen-mitalilla. Seuraavana vuonna hän voitti Chamonixin talviolympialaisissa hopeaa 50 kilometrin hiihdossa sekä hopeaa yhdistetyssä.
Thiodolf Saelan

| Thiodolf Saelan |
| --- | --- |
 Thiodolf Saelan 1870-luvulla.
Henkilötiedot
Koko nimi:  Anders Thiodolf Saelan
Syntynyt: 20. marraskuuta 1834 Lappeenranta
Kuollut: 24. kesäkuuta 1921 (86 vuotta) Helsinki
Anders Thiodolf Saelan (Sælan) (20. marraskuuta 1834 Lappeenranta – 24. kesäkuuta 1921 Helsinki) oli suomalainen lääkäri ja kasvitieteilijä. Hän uudisti Suomen mielisairaanhoidon toimiessaan vuosikymmenten ajan Helsingissä Lapinlahden mielisairaalan ylilääkärinä.
Ura

Saelanin vanhemmat olivat Jämsän kirkkoherra Anders Johan Saelan (1795–1841) ja Antoinette Henrietta Kristina Müller. Hän kävi Porvoon yläalkeiskoulua ja Porvoon lukiota ja pääsi ylioppilaaksi 1851. Saelan valmistui Helsingin yliopistosta fyysis-matematiikan kandidaatiksi 1855 ja maisteriksi 1857. Saelan opiskeli Tukholmassa 1860–1861. Hänestä tuli lääketieteen kandidaatti 1859 sekä lääketieteen ja kirurgian lisensiaatti ja tohtori 1865. Myöhemmin hänestä tuli riemumaisteri ja filosofian kunniatohtori 1907 sekä riemutohtori 1917.
Saelan oli Helsingin yliopiston kasvitieteellisen museon ja puutarhan amanuenssina 1859–1866, lääkintöylihallituksen ylimääräisenä lääkärinä 1861–1864 ja Tornion ja Lapin piirin vt. piirilääkärinä 1864–1865. Saelan toimi Lapinlahden sairaalassa alilääkärinä 1865–1868 ja ylilääkärinä 1868–1904. Hänen väitöskirjansa Om självmordet i Finland i statistiskt och rättsmedicinskt hänseende oli ensimmäinen suomalainen itsemurhia lääketieteellisestä näkökulmasta käsitellyt tutkimus. Hänelle myönnettiin professorin arvonimi 1877. Hän oli omana aikanaan useita vuosikymmeniä Suomen merkittävin psykiatrian ja mielisairaanhoidon asiantuntija.
Saelanin toinen ala oli kasvitiede, jossa hän myös oli aikansa merkittävimpiä suomalaisia tutkijoita. Hän oli innokas botanisti ja hän käytti paljon aikaansa Lapinlahden sairaalan puiston hyväksi.
Thiodolf Saelan oli naimisissa vuodesta 1873 Naema Lovisa Vivika von Knorringin (1850–1920) kanssa. Heillä oli neljä lasta: Gertrud Maria (1875–1911), Karl Thorvald (1878–1959), Eva Johanna Paersch (1883–1966) ja Sigyn Naemi Lindberg (1888–1965). Karl Saelan oli Kaukaan selluloosatehtaan tekninen johtaja.
Teoksia

Flora fennica: Suomen kasvio. Uusi parannettu laitos jonka toimittivat Elias Lönnrot ja Th. Saelan. Suomalaisen Kirjallisuuden Seuran toimituksia 24. Helsinki 1866.
Om en hittills obeskrifven hybrid af Pyrola minor L. och P. rotundifolia L. Helsingfors 1888.
Herbarium Musei fennici 1: Plantæ vasculares. Enumeratio plantarum Musei fennici, quam edidit Societas pro fauna et flora Fennica. Curantibus Th. Sælan, Alfred Oswald Kihlman et Hjalmar Hjelt. Helsingfors 1889.
Finlands förnämsta ätliga och giftiga svampar. Th. Saelan och Väinö Blomstedt. Otava 1907.
Suomen tärkeimmät syötävät ja myrkylliset sienet: Sanoin ja kuvin. Otava 1907.
Finlands botaniska litteratur till och med år 1900. Acta Societatis pro fauna et flora Fennica 43, 1. Societas pro fauna et flora Fennica, Helsingfors 1916.
Itsemurhat Suomessa: Tilastotieteellinen ja oikeuslääketieteellinen tutkielma. Akateeminen väitöskirja, jonka Suomen Keisarillisen Aleksanterin-yliopiston lääketieteellisen tiedekunnan luvalla Otto Edvard August Hjeltin valvonnassa esittää julkisesti tarkastettavaksi Th. Saelan 1864. Reports of Psychiatria Fennica 50. Societas pro psychiatria Fennica, Helsinki 1983. (Alkuteos: Om sjelfmordet i Finland i statistiskt och rättmedicinskt afseende.)
Professori A. Th. Saelanin muistikirjat osat 1–2. Toimittanut Kalle Achté. Julkaisija HYKS, Psykiatrian klinikka, klinikan täyttäessä 140 vuotta 12.8.1981. Helsingin yliopistollinen keskussairaalaliitto, Helsinki 1981.
Professor A. Th. Saelans anteckningar.
Musci Lapponiæ Kolaensis. Kirjoittaneet V. F. Brotherus ja Th. Sælan.
Kirjallisuutta

Harjula, Minna: ”Saelan, Anders Thiodolf (1834–1921)”, Suomen kansallisbiografia, osa 8, s. 546–547.  Helsinki:  Suomalaisen Kirjallisuuden Seura, 2006.  ISBN 951-746-449-5.  / Teoksen verkkoversio.
Aiheesta muualla

Saelan, Thiodolf hakuteoksessa Uppslagsverket Finland (2012). (ruotsiksi)
Tanssiryhmä Taiteilijaseuran vuoden 1866 vuosijuhlassa, Saelan vasemmalla. Mukana myös Johannes Gripenberg, Karl Collan, Ina Forstén ja Maria Collan.
Uinnin lyhyen radan Euroopan-mestaruuskilpailut 2012

Uinnin lyhyen radan Euroopan-mestaruuskilpailut järjestettiin vuonna 2012 16. kertaa. Kilpailut pidettiin Ranskan Chartres’ssa 22.–25. marraskuuta. Kilpailujen järjestäjänä toimi Euroopan uimaliitto LEN.
Kilpailuissa kilpailtiin yksittäisellä matkalla alkuerissä, välierissä ja loppukilpailussa poikkeuksena naisten 800 metrin ja miesten 1 500 metrin vapaauinnit, joissa uitiin pelkät erät.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 50 m |  Florent Manaudou | 20,70 |  Vladimir Morozov | 20,89 |  Frédérick Bousquet | 20,97 |
| 100 m |  Vladimir Morozov | 45,68 |  Jevgeni Lagunov | 46,52 |  Yannick Agnel | 46,80 |
| 200 m |  Yannick Agnel | 1.41,46 |  Pieter Timmers | 1.43,08 |  Grégory Mallet | 1.43,21 |
| 400 m |  Yannick Agnel | 3.37,54 |  Gabriele Detti | 3.41,66 |  Andrea Mitchell D’Arrigo | 3.42,32 |
| 1 500 m |  Gregorio Paltrinieri | 14.27,78 |  Serhi Frolov | 14.30,87 |  Anthony Pannier | 14.41,97 |
Selkäuinti
| 50 m |  Jérémy Stravius | 23,28 |  Guy Barnea | 23,46 |  Vladimir Morozov | 23,47 |
| 100 m |  Jérémy Stravius | 49,70 |  Benjamin Stasiulis | 50,31 |  Damiano Lestingi | 51,35 |
| 200 m |  Radosław Kawęcki | 1.48,51 KE |  Péter Bernek | 1.49,41 |  Benjamin Stasiulis | 1.51,81 |
Rintauinti
| 50 m |  Fabio Scozzoli | 26,18 |  Aleksander Hetland | 26,20 |  Damir Dugonjič | 26,24 |
| 100 m |  Fabio Scozzoli | 57,25 |  Martti Aljand | 57,75 |  Giacomo Perez-Dortona | 57,76 |
| 200 m |  Vjatšeslav Sinkevitš | 2.04,55 |  Ihor Borysyk | 2.05,12 |  Andri Kovalenko | 2.05,21 |
Perhosuinti
| 50 m |  Rafael Muñoz | 22,53 |  Frédérick Bousquet | 22,54 |  Andri Hovorov | 22,72 |
| 100 m |  Jevgeni Korotyškin | 49,98 |  Rafael Muñoz | 50,39 |  Mehdy Metella | 50,66 |
| 200 m |  László Cseh | 1.52,11 |  Viktor Bromer | 1.53,38 |  Joeri Verlinden | 1.53,47 |
Sekauinti
| 100 m |  Vladimir Morozov | 51,89 |  Peter Mankoč | 52,64 |  Martti Aljand | 52,92 |
| 200 m |  László Cseh | 1.52,74 |  Jérémy Stravius | 1.54,00 |  Gal Nevo | 1.55,14 |
| 400 m |  László Cseh | 4.00,99 |  Dávid Verrasztó | 4.02,54 |  Gal Nevo | 4.04,80 |
Viestit
| 4 × 50 m vapaauinti |  Ranska Florent Manaudou Frédérick Bousquet Jérémy Stravius Amaury Leveaux Joris Hustache* Grégory Mallet* Mehdy Metella* | 1.23,31 |  Venäjä Vladimir Morozov Andrei Gretšin Jevgeni Lagunov Vitali Syrnikov Jevgeni Korotyškin* | 1.23,99 |  Belgia Emmanuel Vanluchene Pieter Timmers Yoris Grandjean Jasper Aerents Stijn Depypere* | 1.25,60 |
| 4 × 50 m sekauinti |  Ranska Jérémy Stravius Giacomo Perez-Dortona Frédérick Bousquet Florent Manaudou Dorian Gandin* Romain Sassot* Grégory Mallet* | 1.32,35 |  Venäjä Vladimir Morozov Oleg Utehin Jevgeni Korotyškin Jevgeni Lagunov Vitali Syrnikov* | 1.33,87 |  Tšekki Martin Baďura Petr Bartůněk Michal Ledl Tomáš Plevko | 1.35,18 |
* uivat alkuerissä
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
Vapaauinti
| 50 m |  Aljaksandra Herasimenja | 23,85 |  Triin Aljand | 24,24 |  Jeanette Ottesen | 24,33 |
| 100 m |  Veronika Popova | 52,86 |  Jeanette Ottesen | 53,13 |  Charlotte Bonnet | 53,23 |
| 200 m |  Camille Muffat | 1.52,20 |  Charlotte Bonnet | 1.54,00 |  Veronika Popova | 1.54,20 |
| 400 m |  Camille Muffat | 3.54,85 ME |  Lotte Friis | 3.58,85 |  Coralie Balmy | 3.59,80 |
| 800 m |  Lotte Friis | 8.10,24 |  Hannah Miley | 8.15,66 |  Aimee Willmott | 8.18,90 |
Selkäuinti
| 50 m |  Laure Manaudou | 26,78 |  Sanja Jovanović | 26,84 |  Simona Baumrtová | 26,97 |
| 100 m |  Daryna Zevina | 57,07 |  Laure Manaudou | 57,70 |  Simona Baumrtová | 58,08 |
| 200 m |  Daryna Zevina | 2.01,97 KE |  Alexianne Castel | 2.03,23 |  Simona Baumrtová | 2.03,43 |
Rintauinti
| 50 m |  Petra Chocová | 30,02 |  Rikke Møller Pedersen | 30,25 |  Sycerika McMahon | 30,34 |
| 100 m |  Rikke Møller Pedersen | 1.04,12 EE |  Petra Chocová | 1.05,50 |  Marina García | 1.05,82 |
| 200 m |  Rikke Møller Pedersen | 2.17,26 |  Marina García | 2.20,57 |  Hanna Dzerkal | 2.21,94 |
Perhosuinti
| 50 m |  Jeanette Ottesen | 25,21 |  Aljaksandra Herasimenja | 25,53 |  Mélanie Henique | 25,76 |
| 100 m |  Ilaria Bianchi | 56,40 |  Kimberly Buys | 57,00 |  Jeanette Ottesen | 57,13 |
| 200 m |  Katinka Hosszú | 2.05,78 |  Stefania Pirozzi | 2.06,09 |  Alessia Polieri | 2.06,63 |
Sekauinti
| 100 m |  Katinka Hosszú | 58,83 |  Zsuzsanna Jakabos | 59,15 |  Siobhan-Marie O’Connor | 59,72 |
| 200 m |  Katinka Hosszú | 2.05,78 |  Hannah Miley | 2.06,21 |  Zsuzsanna Jakabos | 2.06,66 |
| 400 m |  Hannah Miley | 4.23,47 EE |  Katinka Hosszú | 4.23,91 |  Zsuzsanna Jakabos | 4.25,61 |
Viestit
| 4 × 50 m vapaauinti |  Tanska Jeanette Ottesen Kelly Riber Rasmussen Julie Levisen Pernille Blume | 1.38,10 |  Suomi Emilia Pikkarainen Lotta Nevalainen Laura Kurki Hanna-Maria Seppälä | 1.38,13 SE |  Valko-Venäjä Julija H’itraja Aljaksandra Herasimenja Aksana Dzjamidava Svjatlana H’ah’lova | 1.38,39 |
| 4 × 50 m sekauinti |  Tanska Kristina Thomsen Rikke Møller Pedersen Jeanette Ottesen Pernille Blume | 1.47,41 |  Tšekki Simona Baumrtová Petra Chocová Lucie Svěcená Aneta Pechancová Barbora Závadová* | 1.47,67 |  Ranska Laure Manaudou Fanny Babou Mélanie Henique Anna Santamans Béryl Gastaldello* | 1.47,70 |
* uivat alkuerissä
Mitalistit > Sekajoukkueet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 4 × 50 m vapaauinti |  Ranska Frédérick Bousquet Florent Manaudou Camille Muffat Anna Santamans Amaury Leveaux* Mehdy Metella* Charlotte Bonnet* Béryl Gastaldello* | 1.29,64 |  Venäjä Andrei Gretšin Vladimir Morozov Veronika Popova Rozalija Nasretdinova Vitali Syrnikov* | 1.30,41 |  Suomi Hanna-Maria Seppälä Laura Kurki Andrei Tuomola Ari-Pekka Liukkonen Lotta Nevalainen* | 1.31,74 |
| 4 × 50 m sekauinti |  Ranska Jérémy Stravius Florent Manaudou Mélanie Henique Anna Santamans Cloé Credeville* Justine Bruno* Frédérick Bousquet* | 1.38,74 |  Slovenia Anja Čarman Damir Dugonjič Peter Mankoč Nastja Govejšek | 1.39,79 |  Norja Lavrans Solli Aleksander Hetland Monica Waage Johannessen Cecilie Waage Johannessen | 1.40,10 |
* uivat alkuerissä
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Ranska | 12 | 6 | 11 | 29 |
| 2 |  Tanska | 6 | 4 | 2 | 12 |
| 2 |  Unkari | 6 | 4 | 2 | 12 |
| 4 |  Venäjä | 5 | 5 | 2 | 12 |
| 5 |  Italia | 4 | 2 | 3 | 9 |
| 6 |  Ukraina | 2 | 2 | 3 | 7 |
| 7 |  Tšekki | 1 | 2 | 4 | 7 |
| 8 |  Iso-Britannia | 1 | 2 | 2 | 5 |
| 9 |  Espanja | 1 | 2 | 1 | 4 |
| 10 |  Valko-Venäjä | 1 | 1 | 1 | 3 |
| 11 |  Puola | 1 | 0 | 0 | 1 |
| 12 |  Belgia | 0 | 2 | 1 | 3 |
| 12 |  Slovenia | 0 | 2 | 1 | 3 |
| 12 |  Viro | 0 | 2 | 1 | 3 |
| 15 |  Israel | 0 | 1 | 2 | 3 |
| 16 |  Norja | 0 | 1 | 1 | 2 |
| 16 |  Suomi | 0 | 1 | 1 | 2 |
| 18 |  Kroatia | 0 | 1 | 0 | 1 |
| 19 |  Alankomaat | 0 | 0 | 1 | 1 |
| 19 |  Irlanti | 0 | 0 | 1 | 1 |
| Yhteensä | Yhteensä | 40 | 40 | 40 | 120 |
Suomen joukkue

Suomen Uimaliitto valitsi Chartresiin yhteensä 17 kilpailijaa, joista kahdeksan oli naisia ja yhdeksän miehiä.
| --- | --- |
 Miehet Sergei Haukka  Sami Juopperi  Toni Kurkinen  Ari-Pekka Liukkonen  Kristian Outinen  Iisakki Ratilainen  Mika Sola  Andrei Tuomola  Tatu Waltari :  Naiset Anni Alitalo  Laura Kurki  Sini Kuutamo  Jenna Laukkanen  Noora Laukkanen  Lotta Nevalainen  Emilia Pikkarainen  Hanna-Maria Seppälä
Uinnin lyhyen radan Euroopan-mestaruuskilpailut 2017

| Uinnin lyhyen radan Euroopan-mestaruuskilpailut 2017 |
| --- | --- |
 Royal Arena
Päivämäärä:  13.–17. joulukuuta 2017
Tapahtumapaikka:  Royal Arena
Paikkakunta:  Kööpenhamina, Tanska
Järjestäjä:  LEN
Kotisivut
19. uinnin lyhyen radan Euroopan-mestaruuskilpailut järjestettiin Tanskan Kööpenhaminassa, Royal Arenalla 13.–17. joulukuuta 2017. Kilpailujen järjestäjänä toimi Euroopan uimaliitto LEN. Kisojen menestynein maa oli Venäjä, joka saavutti kaikkiaan 18 mitalia; yhdeksän kultaa, viisi hopeaa ja neljä pronssia.